DJNovice - oktober 2019

**PORTAL E-REVIZIJA - OBVESTILO**

DJN obvešča uporabnike, da je v skladu z Zakonom o pravnem varstvu v postopkih javnega naročanja vzpostavljen portal eRevizija.

Portal eRevizija je spletni informacijski portal Državne revizijske komisije, ki ga upravlja Javno podjetje Uradni list Republike Slovenije, d. o. o., in se uporablja za elektronsko izmenjavo informacij in dokumentov v predrevizijskem, revizijskem in pritožbenem postopku ter za zagotavljanje informacij o poteku predrevizijskega, revizijskega in pritožbenega postopka na portalu javnih naročil.

Portal eRevizija se začne uporabljati **29. 12. 2019.**

Navodila za način registracije in uporabo portala vključno s Splošnimi pogoji uporabe portala eRevizija so na voljo na spletni strani portala eRevizija. Več: <http://www.dkom.si/aktualno/obvestila/2019100811014988/>

**Vabilo NA DELAVNICO Z oecd**

V okviru projekta pregleda sistema javnih naročilbonovembra 2019 sledil tretji obisk OECD v Sloveniji.

Na MJU si želimo k projektu in soustvarjanju rešitev in sprememb pritegniti širši krog zainteresiranih oseb. Skupaj z OECD bomo tako na delavnici, ki bo potekala **18. novembra 2019** z interaktivnim sodelovanjem čim več deležnikov soustvarjali spremembe in ukrepe za izboljšanje sistema javnega naročanja in krepitev zaupanja med različnimi institucijami.

Delavnica bo potekala v prostorih ABC Hub - Letališka 3, BTC City Ljubljana, spodnja etaža Emporiuma, Ljubljana, od **10.00 do 14:00 ure**. Delavnico bodo izvajali Piret Tonurist, Jamie Berryhill, Kevin Richman in Matthieu Cahen, prisotni bomo tudi predstavniki Direktorata za javno naročanje.

Delavnica je brezplačna, prijavite se lahko tukaj: <https://ejn.gov.si/direktorat/izobrazevanja.html>

**statistično poročilo o oddaniH javnih naročilih v letu 2018**

Vlada Republike Slovenije je na 44. redni seji dne 19. 9. 2019 potrdila Statistično poročilo o javnih naročilih, oddanih v letu 2018. V celoti je objavljeno na naslednji povezavi:

https://ejn.gov.si/direktorat/porocila-in-analize.html

**(NOVE) SMERNICE EVROPSKE KOMISIJE**

Uporabnike obveščamo, da je Evropska komisija objavila Smernice o udeležbi ponudnikov in blaga tretje države na trgu javnih naročil EU, pri čemer so upoštevana pravila EU in mednarodna pravila o javnihnaročilih, vključno s pravili o neobičajno nizkih ponudbah, varnostni, okoljski in delovni standardi:

<https://ec.europa.eu/transparency/regdoc/rep/3/2019/SL/C-2019-5494-F1-SL-MAIN-PART-1.PDF>

**oBVESTILO AGENCIJE ZA VARSTVO KONKURENCE**

Agencija za varstvo konkurence je v zvezi s sklepom DKOM, št. 018-138/2019-5 z dne 3. 9. 2019, v zadevi ki se nanaša na javno naročilo za servisiranje vozil, na spletni strani AVK objavila prispevek <http://www.varstvo-konkurence.si/informacije/novica/oblikovanje-pogojev-za-sodelovanje-pri-narocanju-storitev-servisiranja-in-vzdrzevanja-moto-206/>, ki naj služi kot pomoč naročnikom pri oblikovanju razpisne dokumentacije v izogib prihodnjim napačnim ravnanjem naročnikov.

Po mnenju AVK namreč pogoj pooblaščenosti serviserjev v razpisni dokumentaciji nepotrebno oži krog potencialnih ponudnikov ter povečuje možnost kartelnega dogovarjanja med ponudniki, kar slednjim omogoča, da v postopkih javnega naročanja oddajajo ponudbe z višjimi cenami.

**NE SPREGLEJTE****:**

Novejša sodba sodišča EU s področja javnega naročanja (vezana na omejitev oddaje javnega naročila v podizvajanje):

* v zadevi C-63/18 z dne 26. septembra 2019:

<http://curia.europa.eu/juris/document/document.jsf?text=&docid=218281&pageIndex=0&doclang=SL&mode=lst&dir=&occ=first&part=1&cid=1190576>

Novejša sodba sodišča EU s področja javnega naročanja (vezana na in-house):

* v zadevi C-285/18 z dne 3. oktobra 2019:

<http://curia.europa.eu/juris/document/document.jsf?text=&docid=218616&pageIndex=0&doclang=SL&mode=lst&dir=&occ=first&part=1&cid=1760210>

**STIK Z NAMI**

**Ministrstvo za javno upravo, Direktorat za javno naročanje, Tržaška cesta 21, 1000 Ljubljana**

Telefonsko svetovanje (sistem javnega naročanja): 01 478 1688, vsak torek in četrtek med 9.00 in 12.00 uro: <http://www.djn.mju.gov.si/narocniki/svetovanje>

Telefonsko svetovanje (tehnična pomoč, e-JN): 01 478 7876, vsak dan od ponedeljka do petka med 8.00 in 22.00 uro: <https://ejn.gov.si/tehnicna-pomoc> (Enotni kontaktni center državne uprave)

Enota za pomoč uporabnikom, ki izvajajo oziroma sodelujejo pri javnih naročilih, sofinanciranih s sredstvi EU (help- desk): <http://www.djn.mju.gov.si/narocniki/svetovanje>